CELEX: 62017CN0594
Language: el
Date: 2017-10-13 00:00:00
Title: Υπόθεση C-594/17: Προσφυγή της 13ης Οκτωβρίου 2017 — Ευρωπαϊκή Επιτροπή κατά Δημοκρατίας της Σλοβενίας

201711170111555602017/C 412/315942017CJC41220171204EL01ELINFO_JUDICIAL20171013212222Υπόθεση C-594/17: Προσφυγή της 13ης Οκτωβρίου 2017 — Ευρωπαϊκή Επιτροπή κατά Δημοκρατίας της Σλοβενίας
 ---documentbreak--- C4122017EL2120120171013EL0031212222Προσφυγή της 13ης Οκτωβρίου 2017 — Ευρωπαϊκή Επιτροπή κατά Δημοκρατίας της Σλοβενίας
   (Υπόθεση C-594/17)2017/C 412/31Γλώσσα διαδικασίας: η σλοβενική
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: L. Flynn, G. von Rintelen και M. Žebre)
   
      Καθής: Δημοκρατία της Σλοβενίας
   
      Αιτήματα
   
   Η προσφεύγουσα ζητεί από το Δικαστήριο:
   
            —
         
         
            να κρίνει ότι η Δημοκρατία της Σλοβενίας, καθόσον παρέλειψε να θεσπίσει έως την 31η Δεκεμβρίου 2013 όλες τις αναγκαίες νομοθετικές, κανονιστικές και διοικητικές διατάξεις ώστε να συμμορφωθεί προς την οδηγία 2011/85/ΕΕ του Συμβουλίου, της 8ης Νοεμβρίου 2011, σχετικά με τις απαιτήσεις για τα δημοσιονομικά πλαίσια των κρατών μελών (ΕΕ L 306, της 23.11.2011, σ. 41) ή, εν πάση περιπτώσει, καθόσον παρέλειψε να ενημερώσει για τα μέτρα αυτά την Επιτροπή, παρέβη τις υποχρεώσεις που υπέχει από το άρθρο 15, παράγραφος 1, αυτής·
         
      
            —
         
         
            να υποχρεώσει τη Δημοκρατία της Σλοβενίας, δυνάμει του άρθρου 260, παράγραφος 3, ΣΛΕΕ, να καταβάλει ημερήσιο πρόστιμο ύψους 7099,20ευρώ, αρχής γενομένης από την ημέρα της εκδόσεως της αποφάσεως επί της παρούσας υποθέσεως·
         
      
            —
         
         
            να καταδικάσει τη Δημοκρατία της Σλοβενίας στα δικαστικά έξοδα.
         
      
      Ισχυρισμοί και κύρια επιχειρήματα
   
   Βάσει του άρθρου 15, παράγραφος 1, της οδηγίας 2011/85/ΕΕ του Συμβουλίου, της 8ης Νοεμβρίου 2011, σχετικά με τις απαιτήσεις για τα δημοσιονομικά πλαίσια των κρατών μελών, η Δημοκρατία της Σλοβενίας θα έπρεπε να είχε θεσπίσει και δημοσιοποιήσει έως τις 31 Δεκεμβρίου 2013 όλες τις νομοθετικές, κανονιστικές και διοικητικές διατάξεις ώστε να συμμορφωθεί προς την εν λόγω οδηγία. Δεδομένου ότι η Δημοκρατία της Σλοβενίας δεν ενημέρωσε την Επιτροπή, πριν τη λήξη της ανωτέρω προθεσμίας, για τη μεταφορά του συνόλου των διατάξεων της προαναφερθείσας οδηγίας, η Επιτροπή αποφάσισε να προσφύγει ενώπιον του Δικαστηρίου.
   Με την προσφυγή της, η Επιτροπή ζητεί το Δικαστήριο να υποχρεώσει τη Δημοκρατία της Σλοβενίας να καταβάλει ημερήσιο πρόστιμο 7099,20ευρώ. Για τον υπολογισμό αυτού του ύψους προστίμου, η Επιτροπή έλαβε υπόψη τη σοβαρότητα και τη διάρκεια της παραβάσεως του δικαίου της Ένωσης, καθώς και το αποτρεπτικό αποτέλεσμα της κυρώσεως σε σχέση με τις οικονομικές δυνατότητες του οικείου κράτους μέλους, ήτοι της Δημοκρατίας της Σλοβενίας.